程堯仲以楊秘監所贈詩見示因走筆次韻約觀園中桂花
作者：張鎡
朝代：宋

paragraphs: 我家城中煙雲鄉，秋風晴日千桂香。
交遊半是漁樵郎，門前水深通潮江。
和詩到此推硯牘，必不能教鬼神哭。
何如且向桂花中，快瀉鵝黄入杯玉。
去年試君當夏初，知君直氣非狂夫。
平生批龍編虎鬚，千言萬言長短書。
誠齋許人以文字，須待其人有餘味。
君今莫問且速來，不醉明朝花滿地。